stanford-oval/wikipedia huggingface dataset:
תסביב אשך
טיפול

תסביב אשך הוא מצב חירום כירורגי המצריך התערבות כירורגית מידית כיוון שהתסביב עלול לגרום לנמק. יש להגיע לאבחון רפואי בהקדם האפשרי ובמקרה של תסביב הטיפול הרפואי יהיה ניתוח שבמסגרתו מבצעים החזרה של האשך למצבו התקין ובכך מאפשרים הזרמת דם תקינה. לאחר מכן, מבצעים "קיבוע אשך" (orchiopexy) - מקבעים (תופרים) את האשך לרקמת האשך על מנת שהתופעה לא תחזור. לרוב מקבעים גם את האשך השני כדי למנוע אפשרות של תסביב באשך השני בעתיד.
הניתוח אפקטיבי רק אם יבוצע במהלך 4-6 שעות הראשונות מתחילת הופעת הסימפטומים. תוך 12 שעות - שיעור ההצלחה יורד ל-70%, בתוך 24 שעות יורד ל-20% הצלחה, לאחר 24 שעות יש 0 אחוז הצלחה לניתוח (כיוון שהאשך נפגע בצורה קשה הגורמת לחוסר תפקוד ודורש הסרה).
במקרה של חשד גבוה או ספק לגבי האבחון, הרופאים ינתחו את האשך על מנת לשלול אפשרות של תסביב; גם אם יתברר כי האשך תקין, יבוצע "קיבוע אשכים" כמניעה למקרה עתידי. ישנם מקרים נדירים אשר האשך מסתובב חזרה באופן טבעי - תהליך זה נקרא "Torsion detorsion".
סיבוכים

תסביב האשך עלול לגרום לסיבוכים הבאים:
נזק לאשך ואף מוות של האשך: אם המצב אינו מטופל תוך מספר שעות עלולה חסימת זרימת הדם לאשך לגרום נזק בלתי הפיך ואף למות האשך. אם הנזק לאשך חמור מאוד יהיה צורך לכרות אותו בניתוח.
עקרות: במקרים מסוימים, נזק או אובדן האשך עלולים לפגוע בפוריות של הגבר וביכולתו להכניס נשים להריון.
ראו גם

הידרוצלה
מחלות ומומים באשך
תסביב שחלה
הערות שוליים

↑  תיאור מקרה: תסביב אשך אצל קשיש, באתר אגודה ישראלית לסוכרת, ‏7 בפברואר 2020
↑  ערנותו של הצוות רפואי הביאה לאבחנה מהירה: תסביב אשך, באתר החברה לאיכות ברפואה, ‏8 במרץ 2023
↑  תסביב האשך: מצב חירום אורולוגי, באתר BEOK, ‏18 באוגוסט 2019
↑  סיבוכים של תסביב האשך באתר מכבי שרותי בריאות.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תהילים ס"ו

תהילים ס"ו הוא המזמור השישים ושישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-65). המזמור עוסק בתהילה לאלוהים על התגלותו ובפרט התגלות בכל תולדות ישראל. המזמור מרמז על ניצחון מול מכשולים ואויבים שעברו מהעולם ובסיומו תפילה של אדם פרטי הרואה את השגחת האל בחייו.
תוכנו של המזמור

המזמור מכיל עשרים פסוקים והוא מתחיל בקול תרועה לאלוהים "הָרִיעוּ לֵאלֹהִים כָּל הָאָרֶץ"(א).
תוכנו של המזמור > א'-י"ב

כולם ביחד מודים על הגאולה "כָּל הָאָרֶץ יִשְׁתַּחֲווּ לְךָ וִיזַמְּרוּ לָךְ"(ד), כי כל מי שמסתכל רואה את "מִפְעֲלוֹת אֱלֹהִים" וכמה הוא "נוֹרָא עֲלִילָה עַל בְּנֵי אָדָם"(ה). ואפשר לראות זאת בניסי העבר ובישועה בהווה: "הַשָּׂם נַפְשֵׁנוּ בַּחַיִּים וְלֹא נָתַן לַמּוֹט רַגְלֵנוּ". 
האל הציל את עם ישראל מהשעבוד על ידי הגויים, מצוקה שהוא בעצמו הביא על מנת לחנך אותם: "כִּי בְחַנְתָּנוּ אֱלֹהִים"(י) והעברת אותם תהליך של ניקוי והשבחה "צְרַפְתָּנוּ כִּצְרָף כָּסֶף"(י).
תוכנו של המזמור > י"ג-כ'

המשורר מתחייב להביא קורבנות לאל כפי שהתחייב "אָבוֹא בֵיתְךָ בְעוֹלוֹת אֲשַׁלֵּם לְךָ נְדָרָי" כפי שנדר בשעת מצוקה. וחשוב לא פחות מכל הקורבנות "אֲסַפְּרָה... אֲשֶׁר עָשָׂה לְנַפְשִׁי" ואספר לכולם על איך האל שמע לתפילתי ו"לֹא הֵסִיר תְּפִלָּתִי וְחַסְדּוֹ מֵאִתִּי".
המזמור בליטורגיה היהודית

פסוק ט' מופיע בברכות קריאת שמע.
מפסוק כ' לומדים חז"ל שייסורים של אהבה אלו ייסורים שאין בהם ביטול תפילה.
בשנים בהם ערב פסח חל בשבת, לדעת הגר"א אומרים מזמור זה כשיר של יום ביום השישי מימות הפסח.
המזמור בתרבות

פסוק ב' מולחן ומופיע בשירים, ביניהם "תוכו רצוף אהבה" של ישי ריבו.
אכן - שירו של אהרלה סמט באלבום אהר'לע.
הערות שוליים

↑  הרב אליעזר מלמד ברכות קריאת שמע באתר פניני הלכה
↑  תלמוד בבלי, ברכות, דף ה' עמוד א'
↑   תוכו רצוף אהבה של ישי ריבו, סרטון  באתר יוטיוב
שושלת סווי

| --- | --- |

  תחום שלטונה של שושלת סווי ב-609 לספירה
 ממשל
 משטר:  מונרכיה אבסולוטית
 שפה נפוצה:  סינית תיכונה
 עיר בירה:  דא-שינג (שיאן) - 581-605   לוו-יאנג - 605-618
 גאוגרפיה
 יבשת:  אסיה
 היסטוריה
 הקמה:   
 עלייתו לשלטון של יאנג ג'יאן:  581
 פירוק:   
 כיבוש בידי לי יואן:  618
 ישות קודמת:  השושלות הדרומיות והצפוניות
 ישות יורשת:  שושלת טאנג
 דמוגרפיה
 דת:  קונפוציאניזם, דאואיזם, בודהיזם, זורואסטריות, הדת הסינית העממית
 
שושלת סווי (בסינית: 隋朝; בפין-יין: Suí cháo) הייתה שושלת הקיסרים הסינית השישית, אשר שלטה בסין לאחר תקופת השושלות הדרומיות והצפוניות, בין השנים 581 עד 618. ב-618 היא הודחה בידי מייסד שושלת טאנג.
מייסד השושלת של סווי היה יָאנְג גְ'ייֵן וֶן גָאודְזוּ.
השושלת נחשבת למאחדת סין לאחר תקופה ארוכה, שבה הייתה סין מפוצלת למדינות שונות.
בזמנה שופצה החומה הגדולה, ונחפרה התעלה הגדולה.
השושלת ערכה מספר מלחמות נגד שכנותיה, לאחר שתי מערכות צבאיות מוצלחות מול קוריאה, באה פלישה כושלת לקוריאה, לחימה קשה בווייטנאם, פלישת עמים מצפון ומערב (טיבטים, טורקים, הונים).
למרות שיגשוג ראשוני, סר חינה מהעם שמאס בקורבנות הרבים שנגרמו עקב הלחימה ומפעלי הבניה הקשים.
השושלת הופלה על ידי קצינים בצבא הקיסרות, שאחד מהם, לִי יוּ'אָן, הקים את שושלת טאנג שבאה לאחריה.
קיסר סווי הראשון יָאנְג גְ'ייֵן וֶן גָאודְזוּ
מפת אסיה עם סין מזמן שושלת סווי שנת 600
קיסר סווי השני יָאנְג גוָאנְג סְווֵידְזוּ מִין מִינְג
מפת שושלת סווי
מפת סין משנת 700 -שושלת טאנג
היסטוריה > תקופת השושלות הדרומיות והצפוניות

זאת תקופה בתולדות סין שהחלה בשנת 420 עם נפילתה הסופית של שושלת ג'ין המזרחית, והסתיימה עם עליית שושלת סווי בשנת 581, בה הייתה סין מחולקת לשתי מדינות בצפון ובדרום.
תקופה זו אופיינה במלחמת אזרחים, וחוסר אחדות בין תושבי סין, במשך תקופה זאת שלטו בשתי המדינות שושלות שונות שהתחלפו ביניהן, ונחשבת לאחת התקופות החשוכות והאפלות של סין.
בתקופה זו חלה פריחה תרבותית, הדתות המתחרות נאבקו על הבכורה ולבסוף גילו סובלנות אחת כלפי השנייה לקראת סיום התקופה.
היסטוריה > איחוד הצפון והדרום על ידי שושלת סווי

ב-581 הצליח יָאנְג גְ'ייֵן וֶן גָאודְזוּ, מייסד שושלת סווי, להשתלט מבפנים על מדינת ג'ואו הצפונית. תאריך זה נחשב זמן ייסוד שושלת סווי.
ב-587 הצליח יָאנְג גְ'ייֵן וֶן גָאודְזוּ להשתלט על ליאנג המערבית.
ב-589 השלים הקיסר יָאנְג גְ'ייֵן וֶן גָאודְזוּ של סווי את תהליך איחודה של סין, תוך כיבושה של צֶ'ן הדרומית, והפיכת השליט האחרון של צ'ן הדרומית, הנסיך יאנג שיו (אנ'), לממונה תחתיו (בתפקיד לא חשוב, תוך עידוד נטייתו לשתייה חריפה).
תאריך זה שנת 589 נחשב לתאריך איחודה של סין תחת שושלת סווי.
קיסרי השושלת

| שם הקיסר | שנות שלטונו | הערות |
| --- | --- | --- |
| יָאנְג גְ'ייֵן וֶן גָאודְזוּ | 581-604 | מייסד השושלת,קיסר מוצלח, אגר מזון לשנים רבות, בזמנו שררה רווחה בקיסרות, ביטל את המדיניות נגד בני ההאן של שושלת זאוו, יצר מערכת יחסים טובה עם העמים הנוודים, דגל בבודהיזם. |
| יָאנְג גוָאנְג סְווֵידְזוּ מִין מִינְג | 605-618 | קיסר יעיל, החל את פרויקט התעלה הגדולה של סין, נכשל בפלישה לקוריאה, לא שמר על היחסים עם העמים הנוודים, איבד את תמיכת העם, נרצח על ידי אנשי ממשלו. |
| יָאנְג גונְג יוּאוּ | 617-618 | נחשב לקיסר האחרון של השושלת, כי הוא מסר את הכס למייסד שושלת טאנג. |
| יָאנְג גונְג חְוָאנְגטָאי טונְג | 618-619 | הכריז על עצמו כקיסר, חוסל על ידי קיסר טאנג הראשון. |
קיסרים בולטים

שם הקיסר המייסד היה יָאנְג גְ'ייֵן וֶן גָאודְזוּ, יָאנְג הוא שם המשפחה, גְ'ייֵן הוא השם הפרטי בלידה.
וֶן הוא שמו שלאחר המוות, בפירוש לעברית :האזרחי .
גָאודְזוּ הוא שמו בשלטון.
שם הקיסר השני היה יָאנְג גוָאנְג סְווֵידְזוּ מִין יָאנְג מִינְג, יָאנְג הוא שם המשפחה, גוָאנְג שמו בלידה.
סְווֵידְזוּ שמו בזמן שלטונו.
מִין מִינְג הם שמותיו לאחר המוות על פי מקורות שונים, ופירושם בהתאמה :הזהיר, המבין.
מפעלי ופעולות השושלת > איחוד סין

לראשונה משנת 306 מזמן מלחמת שמונה הנסיכים מאוחדת סין בשנת 581, על ידי השושלת.
זהו הישג אדיר בהתחשב, בכל מלחמות האזרחים העקובות מדם שהתחוללו, ובבני העמים השונים שפלשו מצפון.
מפעלי ופעולות השושלת > חידוש ושיקום החומה הגדולה של סין

העבודה על החומה הגדולה של סין חודשה, ורבים גויסו לעבודה המפרכת, רבים פצעו את עצמם בכוונה כדי לחמוק ממשימה המתסכלת.
מפעלי ופעולות השושלת > בחינות לממשל הציבורי

בתקופת השושלת של סווי הוחל בתהליך בחינות למועמדים לממשל הציבורי, דבר חיובי זה הושרש בזמן שושלת טאנג שלאחריה.
מפעלי ופעולות השושלת > הלחימה בווייטנאם

צפון וייטנאם הייתה תחת חסות סינית מאז שלטון שושלת האן, במהלך זמן שושלת סווי נערכו מלחמות נגד הישויות בדרום וייטנאם. למרות ניצחונות של הקיסרות הסינית, החיילים של שושלת סווי מתו בהמוניהם, בשל אי-התאקלמות לתנאי הסביבה הטרופית, ולמחלת המלריה.
מפעלי ופעולות השושלת > המלחמה עם קוריאה

הקיסר השני של השושלת פלש לקוריאה, הפלישה נכשלה ועלתה לקיסרות ביותר משני מיליון הרוגים.
מפעלי ופעולות השושלת > התעלה הגדולה: הישג שגבה חיי אדם

כשסין עברה מתזונה המבוססת על חיטה ודוחן, אותם גידלו באזורי הצפון, לתזונה המבוססת על אורז אותו גידלו בדרום סין, החליטו קיסרי שושלת סווי (581 – 618) להאריך את התעלה ולקשר בין אזורי החקלאות הפוריים שבדרום עם בירות הקיסרות שבצפון.

התעלה עברה מנהר היאנגדזה לנהר הצאנגאן, מפעל זה היה בשימוש שנים רבות, אך במשך הזמן חלקים רבים של התעלה נסכרו, ולא היו מתאימים לתחבורה.
בתקופה מאוחרת יותר, הוארכה התעלה עד העיר בייגין.
בשנת 605 הורה הקיסר להרחיב את רשת התעלות הקיימת על מנת לחבר בין שתי הבירות של השושלת צ'אנג-אן ולְווֹיָאנְג עם האנגג'ואו מדרום וג'וג'ו  באזור בייג'ינג של ימינו. המיזם לבניית התעלה הגדולה של סין ארך שש שנים וגבה קורבנות רבים. כמחצית מ-6 מיליון האנשים שגויסו לבנות את התעלה מתו במהלך העבודה מרעב ומתשישות. המחיר היקר שנדרש לבניית התעלה היה בין הגורמים למרידות כנגד השלטון ובסופו של דבר לנפילת שושלת סווי.
יחד עם זאת, המבצע ההנדסי של כריית התעלה, שהיה מרשים מאוד לתקופתו, אפשר בניית יישובים חדשים לאורכה ותרם להרחבת הסחר בין חלקי סין השונים. תעלה זו היא עד היום התעלה הארוכה ביותר מעשה ידי אדם אם כי כיום התעלה היא מקור של מים מזוהמים שזורמים לים.
שושלת טאנג מפילה את שושלת סווי

עקב המחיר הכבד ששילם העם הסיני בחיי אדם, ובפגיעה באורח החיים שלו.
נוצרה מורת רוח קשה, נגד השושלת וקיסריה.
קיסר שושלת טאנג הראשון נטל את הקיסרות מהקיסר השלישי של שושלת סווי (למרות שהקיסר הרביעי של השושלת של סווי הכריז על עצמו קיסר) .
תיאודור קריביאנו

| --- | --- |

 לידה:  29 בפברואר 1900 דורוהוי, רומניה 
 פטירה:  1988 (בגיל 87 בערך) 
 מדינה:  רומניה 
 מקצוע:  איש צבא, עורך דין 
 מידע חסיד אומות העולם
 פרסים והוקרה:  חסיד אומות העולם (13 במרץ 2007) 
 קישורים חיצוניים
 יד ושם:  תיאודור קריביאנו
 
תיאודור קריביאנו (ברומנית: Theodor Criveanu‏, 29 בפברואר 1900 – 1 בינואר 1988) היה עורך דין רומני נוצרי שהציל מאות יהודים בתקופת שואת יהודי רומניה והשואה, והוכר בשנת 2007 על ידי יד ושם כחסיד אומות העולם.
קורות חייו

קריביאנו נולד בשנת 1900 בעיר דורוהוי, במחוז בוטושאן שברומניה במשפחה מבוססת. שמו בלידה היה תאודור ד. רצוי והוא שינה מאוחר יותר את שם המשפחה לקריביאנו לפי קריבה – שכונה, גבעה ונחל בעיר הולדתו. הוא למד בעירו בבית ספר היסודי לבנים מס. 1 על שם "גאורגה אסאקי" ואחר כך בשנים 1911–1915 בגימנסיה על שם "גריגורה גיקה וויבוד" שבניהולו של ק.נ. יאנקו.
בהמשך למד משפטים באוניברסיטה והתחיל לעבוד בעיר בראשוב. במהלך הקריירה עבד כפרקליט וכשופט.
בשנת 1940–1941 גויס קריביאנו כסגן משנה במילואים בעיר צ'רנוביץ. העיר, בירת בוקובינה, על תושביה הרומנים, היהודים, האוקראינים והגרמנים, עברה בשנים 1940–1941 משליטה רומנית לשליטת ברית המועצות אחרי אולטימטום שקיבלה רומניה מהסובייטים עקב הסכם ריבנטרופ–מולוטוב.
קורות חייו > פעילות בתקופת השואה להצלת יהודים

אחרי כניסת רומניה למלחמת העולם השנייה על ידי הצטרפותה לפלישה של גרמניה הנאצית לברית המועצות, צ'רנוביץ בוקובינה נכבשה בחזרה על ידי רומניה והמשטר יון אנטונסקו הפרו-נאצי תכנן טיהור האזור מן האכלוסייה היהודית על ידי מעשי טבח וגירוש למחנות וגטאות טרנסניסטריה.
ראש העיר הרומני החדש, משפטן מתומכי משטר הימין, ד"ר טראיאן פופוביץ' ושהוכר לימים כחסיד אומות העולם, הצליח לשכנע את השלטון כבערך 15,000–20,000 מתוך 50,000 יהודי צ'רנוביץ היו "חיוניים" לכלכלת העיר ולחייה המסודרים ויש לפטור אותם (כולל משפחותיהם) מגירוש האימים לטרנסניסטריה. באוקטובר 1941 היה הקצין קריביאנו אחד האחראים על עריכת רשימות אותם היהודים הפטורים מגירוש וה"כשרים" לעבודה כפויה בשירות הכלל בעירם.
בנובמבר 1941 גורשו לטרנסניסטריה כ-29,000 יהודים מצ'רנוביץ. בשנת 1942 אחרי הלשנות ואי שביעות רצון ראשי המשטר, כולל מושל בוקובינה, הגנרל קורנליו קלוטסקו כונסה ועדת חקירה שהאשימה את פופוביץ' ועוד כמה אנשים שפעלו תחתיו בהענקת היתרי שהייה ליהודים "לא חיוניים" בניגוד להוראות המושל והמליצה על שליחתם בפני בית דין צבאי. פופוביץ' הודח מתפקידו. מחליפו הורה על גירושם של עוד 5,000 יהודים שהוגדרו כבלתי חיוניים. לאחר מכן נותרו בצ'רנוביץ' כ-15,000 יהודים בעלי היתרי שהייה ועוד כ-2,000 שהסתתרו או שהשיגו היתרי שהייה מזויפים.
קריביאנו נמנה עם אלה שבימי הנהגתו של טראיאן פופוביץ' חתם על היתרי שהייה למאות יהודים, שלא נחשבו על ידי המושל ואנשיו כ"חיוניים"
על אף הסיכון הרב לחייו. בין אותם היהודים היו ברטה ואוסיאס הפטר ובנותיהם הילדה ומלווינה.
בעדותה ביד ושם מסרה הילדה הפטר, כי תיאודור קריביאנו העניק היתרי שהייה ליהודים רבים, שלא נחשבו "חיוניים" או זכאים לכך, ובכך הציל אותם מגירוש למחנות הריכוז בטרנסניסטריה. במהלך התקופה נרקם קשר רגשי בין קריביאנו למלווינה הפטר, והוא העביר באמצעותה היתרי שהייה ליהודים שפנו ישירות אליו או אליה.
קורות חייו > לאחר המלחמה

לאחר המלחמה התחתנו קריביאנו ומלווינה הפטר, ובשנת 1945 נולד בנם וילי (לימים, זאב קריביאנו).
בשנת 1950 מלווינה הפטר ובנה זאב עלו לישראל, בעוד שקריביאנו החליט להישאר ברומניה ועבד כשופט
בשנת 1987 הגיע הבן, זאב, לביקור ברומניה ופגש את אביו.
בשנים האחרונות לחייו התגורר קריביאנו בעיר  סוצ'אבה.
תיאודור קריביאנו נפטר ברומניה ב-1 בינואר 1988, ונטמן בבית העלמין בדורוחוי.
הכרה והנצחה

ב-8 באוגוסט 2007 התקיים ביד ושם טקס הנצחה והענקת אות חסיד אומות העולם לתיאודור. בנו, זאב קריביאנו, קיבל את המדליה בשמו.
הערות שוליים

1 2 3  L.Cărare 2011
1 2 3 4  אות חסיד אומות העולם לתיאודור קריביאנו, באתר ערוץ 7, ‏2007-08-07
1 2 3  תיאודור קריביאנו, באתר www.yadvashem.org
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תיאודור קריביאנו".
1007

שנת 1007 היא השנה השביעית במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 1007‎
נפטרים ב-1007‎
100 (מספר)

| --- | --- |
 כתיב עשרוני:  100
 במילים:  מאה
 מספר סודר:  המאה
 גימטריה:  ק'
 גורמים ראשוניים:   \ 2^{2}\cdot 5^{2}
 כתיב רומי:   \mathbb {C} 
 כתיב בינארי:  1100100
 כתיב הקסדצימלי:  64
קבוצת אנשים שיוצרת את המספר 100
100 (במילים: מאה) הוא המספר הטבעי הבא אחרי 99 ולפני 101.
100% – מתאר תהליך שהושלם
במתמטיקה

100 הוא הריבוע של 10
100 הוא סכומם של 9 המספרים הראשוניים הראשונים
100 הוא מספר הרשאד בבסיס 10 ובבסיס 4
100 הוא מספר שמח
100 אחוזים מייצגים מספר שלם אחד.
במדע

100 הוא המספר האטומי של פרמיום
100 מעלות צלזיוס היא הטמפרטורה בה רותחים המים.
בתרבות

בעל המאה הוא בעל הדעה – דעתו של בעל הון נחשבת יותר
דין פרוטה כדין מאה – היחס לעניין פעוט זהה ליחס לעניין חשוב.
בתחומים אחרים

מאה הוא מספר עגול וככזה, הוא משמש כיחידת חלוקה בתחומים רבים:
מספר השנים במאה – תקופה מוגדרת של מספר שנים בהיסטוריה.
100 הוא הבסיס לשיטת האחוזים, כאשר 100% הוא השלם. מכאן גם שהציון 100 בשיטת ציון מבטא את מלוא הנקודות – מאת האחוזים.
מספר תתי היחידה במטבעות רבים בעולם, למשל אירו או דולר אחד שווה למאה סנטים ושקל אחד שווה למאה אגורות.
בישראל, יוון, הודו ונפאל הוא מספר טלפון להתקשרות למוקד חירום טלפוני של המשטרה.
100 שקלים חדשים. על השטר מוטבע דיוקנה של לאה גולדברג על רקע פרחי עץ השקד
Ahmia

Ahmia הוא מנוע החיפוש לשירותים הנסתרים של Tor, אשר נוצר על ידי ג'והא נורמי. ייחודו של מנוע החיפוש בכך שהוא מאנדקס אתרים ברשת האפלה, בעלי כתובת ה-Onion.
סקירה כללית

Ahmia פותח בשנת 2014 על ידי ג'והא נורמי במהלך קיץ הקוד של גוגל, בליווי ובתמיכת פרויקט Tor. המנוע, המבוסס על קוד פתוח, אוסף כתובות אתרים ברשת הנסתרת (אתרים המשתמשים ב-onion url ולא בכתובת ip ולא ניתנים לגישה ב-Clearnet - רשת האינטרנט הגלויה). כמו כן, הוא מסנן פורנוגרפיית ילדים ומחזיק ברשימה שחורה של אתרים המחזיקים בתכנים כאלה. אתרים שלא מעוניינים להיות מאונדקסים במנוע החיפוש יכולים לציין זאת בעזרת שימוש בקובץ Robots.txt ו-Ahmia לא יאנדקס אותם.
ביולי 2015 זיהה מנוע החיפוש כי גורם כלשהו מפתח אתרי Onion מזויפים המתחזים לאתרים ידועים ומוכרים ובכך מפתה אנשים להיכנס אליהם, מה שהיווה זן חדש של מתקפות דיוג - מתקפות המתמקדות ברשת האפילה. לפי נורמי, מפתח המנוע, נמצאו כ-250 אתרים כאלה, וסביר שמטרתם של התוקפים הייתה איסוף מידע אישי על המשתמשים.
הערות שוליים

↑  Tor at the Heart: The Ahmia project | Tor Blog, blog.torproject.org
↑  Cale Guthrie Weissman, Someone is creating fake websites on the dark web to try to lure in and hack people, Business Insider
100 Days Before the Command

| --- | --- |
עטיפת ה-DVD
עטיפת ה-DVD
 בימוי:  חוסיין ארקנוב
 הופק בידי:  אלכסנדר זוסימנקו
 תסריט:  ולדימיר קולודוב יורי פוליאקוב
 עריכה:  גלינה דמיטרייבה ולדימיר פורטנוב
 שחקנים ראשיים:  ולדימיר זמנסקי ארמן ג'יגרחניאן אולג וסילקוב רומן גרקוב ולרי טרושין אלכסנדר צ'יסלוב מיקהייל סולומטין
 צילום:  ולדיסלב מנשיקוב
 מדינה:  ברית המועצות
 חברת הפקה:  Gorky Film Studio
 חברה מפיצה:  Peccadillo Pictures
 הקרנת בכורה:  1990
 משך הקרנה:  67 דקות
 שפת הסרט:  רוסית
 סוגה:  סרט דרמה, סרט להט"בי 
 דף הסרט ב־IMDb
 
100 Days Before the Command (ברוסית: Сто дней до приказа; בעברית: 100 ימים לפני הפקודה) הוא סרט דרמה סובייטי משנת 1990, שבוים על ידי חוסיין ארקנוב.
עלילה

הסרט, שנוצר מספר חודשים לפני התפרקות ברית המועצות, עוקב אחרי שלושה מתגייסים לצבא האדום, זירין, בליקוב ואלין. לסרט אין מבנה סיפורי, ובמקום עלילה רציפה נעשה שימוש בווינייטות (סיפורים קצרים) כדי להראות את התנאים שבהם חיו אנשי הצבא הסובייטי.
צוות השחקנים

ולדימיר זמנסקי בתפקיד "האיש האלמוני" (The Unknown Man)
ארמן ג'יגרחניאן בתפקיד מפקד החטיבה
אולג וסילקוב בתפקיד אלין
רומן גרקוב בתפקיד זוב
ולרי טרושין בתפקיד קודרין
אלכסנדר צ'יסלוב בתפקיד זיירין
מיקהייל סולומטין בתפקיד בליקוב
סרגיי רומנטסוב בתפקיד טיטרנקו
סרגיי ביסטריטסקי בתפקיד סגן בכיר אומנוב
ילנה קונדוליינן בתפקיד מוות (Death)
אולג קוסיינוב בתפקיד מלאך (Angel)
סרגיי סמיונוב בתפקיד קפטן
מריה פוליטסיימקו בתפקיד אישה בשדה
ואדים פיאנקוב בתפקיד טוראי ראשון
תגובת היוצר

יורי פוליאקוב אמר שהסרט היה רע, אך התחנן בפני הבמאי שייתן לו את ה-DVD של הסרט כשנסע לחוץ לארץ, כדי להרצות באוניברסיטאות בארצות הברית.
הערות שוליים

↑  '100 Days Before the Command' DVD, Peccadillo Pictures cat no. PPDV005
תקרית אוקטובר

תקרית אוקטובר (1931) הייתה ניסיון הפיכה ביפן אשר תוכנן על ידי ארגון בשם "אגודת פרחי הדובדבן", ההפיכה לא יצאה לפועל בשל גילויה המוקדם.
רקע

כבר בסוף המאה ה-19 הייתה יפן מושפעת מרעיונות לאומניים ושאיפות אימפרילאליסטיות, דבר זה הביא אותה למלחמות רבות עם שכנותיה ולכיבושים רבים (כגון מלחמת סין יפן, מלחמת רוסיה יפן וכיבוש מנצ'וריה) על אף פעולות אלו עדיין היו יפנים רבים שחשו כי ארצם אינה עושה מספיק וכי על מנת להפוך למעצמה בקנה מידה עולמי עליה להמשיך בעוד פעולות בזירה הבינלאומית. המשבר הכלכלי הגדול בתחילת שנות ה-30 הביא לאכזבת התושבים מהמשטר הקיים, אותו ראו כמשטר מושחת. חוסר יכולתו של המשטר לספק פרנסה לכל התושבים גרם להתפתחות עוינות מסוימת לפוליטיקאים המושחתים והעשירים. כך התפתחו ביפן תנועות לאומיות רבות שקראו להחליף את המשטר בטוב או ברע, ביניהן הייתה גם "אגודת פרחי הדובדבן".
במרץ 1931 ניסתה האגודה לראשונה לבצע הפיכה, הפיכה זו נכשלה והיא נודעה בשם תקרית מרץ, עם זאת חיזקה ההפיכה את המורדים בכך שהמחישה להם כי העונש על הפיכות מהסוג הזה אינו חמור, שכן בתקרית מרץ איש מהקושרים לא נענש.
התכנון

התוכנית הייתה בשלושה שלבים:
מטוסים מפציצים את משרד ראש הממשלה והורגים את חברי הממשלה.
קבוצה של חיילים משתלטת על טוקיו בדרישה למנות את הגנרל אגאקי לראשות הממשלה.
מה שהכשיל את ההפיכה היה גילויה המוקדם בידי הגנרל מינאמי שהסתייג ממנה לחלוטין ושללה. כך נכשלה גם התוכנית השנייה של אגודת פרחי הדובדבן.
השלכות

גם מתכנני מבצע זה לא נענשו כמעט בכלל, אמנם מספר אנשים נחקרו אך לא נענשו כמעט כלל. התנהלות זו המשיכה את התנהלות הרשויות ביפן מתקרית מרץ דבר שהזמין מרידות נוספות.
ראו גם

תקרית מרץ
אוקאוה
ניסיון ההפיכה של 15 במאי 1932
לקריאה נוספת

יפן המודרנית - בן עמי שילוני, הוצאת שוקן.
1847 בארצות הברית

| 0 | 1 | 2 | 3 |
| --- | --- | --- | --- |
| «««  1846   1845  1844 |  דגל ארצות הברית | 1847  בארצות הברית |  »»»  1848   1849   1850 |
כל ערכי השנים בארצות הברית • אירועים בולטים בעולם ב-1847 פורטל ארצות הברית • לוח שנה של שנת 1847
1847 בארצות הברית הייתה השנה בה חגגה ארצות הברית 71 שנה מיום היווסדה.
הנהגה

הנשיא: ג'יימס פולק (המפלגה הדמוקרטית)
סגן הנשיא: ג'ורג' מ. דאלאס (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
3 בינואר – העיר ירבה בואנה בקליפורניה משנה שמה לסן פרנסיסקו
4 בינואר – סמואל קולט מוכר את אקדח התופי הראשון שייצר לממשלת ארצות הברית
13 בינואר – מלחמת ארצות הברית–מקסיקו: נחתם הסכם קהוניה המסיים את הלחימה בקליפורניה
23 בפברואר – קרב בואנה ויסטה במסגרת מלחמת ארצות הברית–מקסיקו: כוחות ארצות הברית הודפים את כוחותיו של סנטה אנה.
24 ביולי – לאחר מסע של 17 חודשים מגיעים בריגהאם יאנג ו-148 מורמונים לעמק סולט לייק, שם יקימו את סולט לייק סיטי
24 בנובמבר – הממציא האמריקאי ג'וסף גלידן (Joseph Farwell Glidden) ממציא את גדר התיל המסחרית הראשונה
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
11 בפברואר – תומאס אלווה אדיסון, מגדולי הממציאים בכל הזמנים (נפטר ב-1931)
3 במרץ – אלכסנדר גרהם בל, ממציא (נפטר ב-1922)
10 באפריל – ג'וזף פוליצר, עורך ומו"ל עיתונות אמריקאי (נפטר ב-1911)
5 בספטמבר – ג'סי ג'יימס, פורע-חוק מהמערב הפרוע של ארצות הברית (נרצח ב-1882)
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
24 בדצמבר – ג'ון פיירפילד, חבר בית הנבחרים של ארצות הברית, סנאטור ומושל מדינת מיין (נולד ב-1797)
4  בינואר: סמואל קולט מוכר את אקדח התופי הראשון שייצר לממשלת ארצות הברית
1009

שנת 1009 היא השנה התשיעית במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

לאחר גירוש ברברים מקורדובה הם הקימו ברית עם סנצ'ו גרסיה שליט קסטיליה. הצבא המאוחד הביס את צבא של הח'ליפה ומנהיג הברברים סוליימן אל מוסטאין מונה לח'ליפה חדש.
31 ביולי – נבחר האפיפיור סרגיוס הרביעי
18 באוקטובר – כנסיית הקבר הקדוש נהרסת עד היסוד על פי הוראתו של אל-חאכם באמר אללה
ראו גם

ילידי 1009‎
נפטרים ב-1009‎
1848 בארצות הברית

| 0 | 1 | 2 | 3 |
| --- | --- | --- | --- |
| «««  1847   1846  1845 |  דגל ארצות הברית | 1848  בארצות הברית |  »»»  1849   1850   1851 |
כל ערכי השנים בארצות הברית • אירועים בולטים בעולם ב-1848 פורטל ארצות הברית • לוח שנה של שנת 1848
1848 בארצות הברית הייתה השנה בה חגגה ארצות הברית 72 שנה מיום היווסדה.
הנהגה

הנשיא: ג'יימס פולק (המפלגה הדמוקרטית)
סגן הנשיא: ג'ורג' מ. דאלאס (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
2 בפברואר – מלחמת ארצות הברית–מקסיקו מסתיימת בניצחון ארצות הברית, ונחתם הסכם גואדלופה אידלגו
29 במרץ – הזרימה במפלי ניאגרה נעצרת כמעט לחלוטין בגלל קרח במעלה הנהר
29 במאי – ויסקונסין מצטרפת לארצות הברית בתור המדינה ה-30
נולדו

פרק זה לוקה בחסר. אנא תרמו לוויקיפדיה ו.
18 בפברואר – לואיס קומפורט טיפאני, אמן, נודע ביצירות בסגנון האר נובו והויטראז'ים שיצר (נפטר ב-1933)
8 במרץ – למרקוס אדנה תומפסון, ממציא, עסק בפיתוח רכבות הרים (נפטר ב-1919)
19 במרץ – ואייט ארפ, שוטר אמריקאי ואקדוחן, דמות מוערצת מימי המערב הפרוע (נפטר ב-1929)
נפטרו

פרק זה לוקה בחסר. אנא תרמו לוויקיפדיה ו.
23 בפברואר – ג'ון קווינסי אדמס, נשיאה השישי של ארצות הברית (נולד ב-1767)
29 במרץ – ג'ון ג'ייקוב אסטור, המולטי-מיליונר האמריקאי הראשון בהיסטוריה, אבי משפחת אסטור (נולד ב-1763)
29 במאי: ויסקונסין מצטרפת לארצות הברית בתור המדינה ה-30
Ahmad Tea

| --- | --- |

 נתונים כלליים
 סוג:  פרטית
 מייסדים:  רחים אפשר
 תקופת הפעילות:  1986–הווה (כ־38 שנים)
 מיקום המטה:  סאות'המפטון, לונדון
 ענפי תעשייה:  ייצור תה
 מוצרים עיקריים:  תה 
 רווח:  31.96 מיליון לירה שטרלינג
  
 האתר הרשמי
 
אחמד תה (באנגלית: Ahmad Tea) היא חברה בריטית המתמחה בייצור, אריזה והפצה של תה.
מטה החברה הראשי נמצא בעיר סאות'המפטון, אנגליה ובשנת 2010, הקימה מטה נוסף בצ'אנדלרס פורד.
החברה מפיצה תה ליותר מ-80 מדינות ברחבי העולם באמצעות סניפי הפצה הממקומים ברוסיה, ארצות הברית, סרי לנקה, אוקראינה, גרמניה, סין, איחוד האמירויות, הודו, איראן, סעודיה, ברזיל ואוסטרליה.
במהלך השנים, זכו מוצרי החברה ביותר מ-20 פרסי Great Taste Awards.
היסטוריה

החברה הוקמה בשנת 1986 על ידי רחים אפשר (Rahim Afshar), נקראה על שם האב אחמד ומטרתה לייצר ולספק תה.
בשנת 2010, הקימה החברה את מוזיאון התה בסניף המרכזי שלה המסביר על תהליך הכנת התה ומכיל אוסף של מוצגי תה היסטוריים.
בשנת 2012, חתמה החברה על שיתוף פעולה עם ארגון הצדקה יו סופורט (U Support) ותרמה חדר תה ממותג שהכנסותיו מיועדות לתמיכה בילדים נכים.
בשנת 2013, זכתה החברה בפרס המשקיע האתי של השנה וזאת בזכות תמיכה בבתי יתומים במאלי, רוסיה, סרי לנקה ואוקראינה.
בשנת 2014, הצטרפה כחברה בארגון Ethical Tea Partnership ארגון ללא מטרות רווח המסייע לארגונים הפועלים בתעשיית התה להתמודד עם סיכונים בשרשרת האספקה.